CELEX: 52016PC0225
Language: da
Date: 2016-04-21
Title: Forslag til RÅDETS GENNEMFØRELSESAFGØRELSE om ændring af listen over ikkesamarbejdende tredjelande for så vidt angår bekæmpelse af IUU-fiskeri i henhold til forordning (EF) nr. 1005/2008 om en EF-ordning, der skal forebygge, afværge og standse ulovligt, urapporteret og ureguleret fiskeri

EUROPA-KOMMISSIONEN
            Bruxelles, den 21.4.2016
            COM(2016) 225 final
            2016/0117(NLE)
            Forslag til
            RÅDETS GENNEMFØRELSESAFGØRELSE
            om ændring af listen over ikkesamarbejdende tredjelande for så vidt angår bekæmpelse af IUU-fiskeri i henhold til forordning (EF) nr. 1005/2008 om en EF-ordning, der skal forebygge, afværge og standse ulovligt, urapporteret og ureguleret fiskeri 
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               Dette forslag vedrører anvendelsen af Rådets forordning (EF) nr. 1005/2008 af 29. september 2008 om en EF-ordning, der skal forebygge, afværge og standse ulovligt, urapporteret og ureguleret fiskeri, om ændring af forordning (EØF) nr. 2847/93, (EF) nr. 1936/2001 og (EF) nr. 601/2004 og om ophævelse af forordning (EF) nr. 1093/94 og (EF) nr. 1447/1999
                  1
                (IUU-forordningen).
            
            
               Forslaget fremsættes som led i gennemførelsen af IUU-forordningen, og det er resultatet af de undersøgelser og dialoger, der er foretaget i overensstemmelse med de indholdsmæssige og proceduremæssige krav i IUU-forordningen, der bl.a. fastsætter, at alle lande bør opfylde de folkeretlige forpligtelser, de som flag-, havne-, kyst- eller afsætningsstat har til at træffe foranstaltninger til at forebygge, afværge og standse IUU-fiskeri.
            
            
               Den 15. november 2012 meddelte Kommissionen ved en kommissionsafgørelse otte tredjelande (Belize, Kongeriget Cambodja, Republikken Fiji, Republikken Guinea, Republikken Panama, Den Demokratiske Socialistiske Republik Sri Lanka, Den Togolesiske Republik og Republikken Vanuatu), at Kommissionen overvejede eventuelt at identificere dem som ikkesamarbejdende tredjelande i henhold til IUU-forordningen. 
            
            
               Kommissionen indledte foranstaltninger over for de otte lande. Foranstaltningerne bestod blandt andet i, at Kommissionen gjorde rede for baggrunden for disse foranstaltninger og tiltag, idet den gjorde landene opmærksomme på, at de har mulighed for at reagere på og modbevise identifikationen, at de har ret til at anmode om eller forelægge supplerende oplysninger, at de har ret til at fremlægge forslag til handlingsplaner til at afhjælpe situationen, og at de har en rimelig frist til at reagere på og afhjælpe situationen. 
            
            
               Den 14. oktober 2014 identificerede Kommissionen ved Kommissionens gennemførelsesafgørelse Den Demokratiske Socialistiske Republik Sri Lanka (i det følgende benævnt "Sri Lanka") som et tredjeland, som Kommissionen betragter som et ikkesamarbejdende tredjeland i henhold til IUU-forordningen.
            
            
               Den 26. januar 2015 ændrede Rådet ved Rådets gennemførelsesafgørelse den gældende liste over ikkesamarbejdende tredjelande for så vidt angår bekæmpelse af IUU-fiskeri, idet den opførte Sri Lanka på listen. 
            
            
               Vedlagte forslag til Rådets gennemførelsesafgørelse er baseret på oplysninger, som bekræfter, at Sri Lanka har dokumenteret, at den situation, som var årsagen til, at landet blev opført på listen, er blevet afhjulpet, og at Sri Lanka har truffet konkrete foranstaltninger, som gør det muligt at opnå en varig forbedring af situationen. 
            
            
               Det foreslås derfor, at Rådet vedtager vedlagte forslag til afgørelse.
            
            
               •Sammenhæng med de gældende regler på samme område
            
            
               Meddelelsen om eventuel identifikation af Sri Lanka ved Kommissionens afgørelse af 15. november 2012 (EUT C 354 af 17.11.2012, s. 47) om underretning af de tredjelande, som efter Kommissionens opfattelse muligvis kan identificeres som ikkesamarbejdende tredjelande i henhold til Rådets forordning (EF) nr. 1005/2008 om en EF-ordning, der skal forebygge, afværge og standse ulovligt, urapporteret og ureguleret fiskeri.
            
            
               Identifikationen af Sri Lanka som et ikkesamarbejdende tredjeland ved Kommissionens gennemførelsesafgørelse af 14. oktober 2014 (EUT L 297 af 15.10.2014, s. 13) om identifikation af et tredjeland, som Kommissionen betragter som et ikkesamarbejdende tredjeland i henhold til Rådets forordning (EF) nr. 1005/2008 om en EF-ordning, der skal forebygge, afværge og standse ulovligt, urapporteret og ureguleret fiskeri.
            
            
               Opførelsen af Sri Lanka på listen over ikkesamarbejdende tredjelande ved Rådets gennemførelsesafgørelse af 26. januar 2015 (EUT L 33 af 10.2.2015, s. 15) om ændring af gennemførelsesafgørelse 2014/170/EU om en liste over ikkesamarbejdende tredjelande for så vidt angår bekæmpelse af IUU-fiskeri i henhold til forordning (EF) nr. 1005/2008 om en EF-ordning, der skal forebygge, afværge og standse ulovligt, urapporteret og ureguleret fiskeri, for så vidt angår Sri Lanka.
            
            
               •Sammenhæng med Unionens politik på andre områder
            
            
               
                  Ikke relevant.
               
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
         
         
            
               Rådets forordning (EF) nr. 1005/2008 af 29. september 2008 om en EF-ordning, der skal forebygge, afværge og standse ulovligt, urapporteret og ureguleret fiskeri.
            
            
               •Nærhedsprincippet (for områder, der ikke er omfattet af enekompetence) 
            
            
               Forslaget henhører under Den Europæiske Unions enekompetence. Nærhedsprincippet finder derfor ikke anvendelse.
            
            
               •Proportionalitetsprincippet
            
            
               Forslaget er i overensstemmelse med proportionalitetsprincippet af følgende grunde:
            
            
               Foranstaltningens form er beskrevet i IUU-forordningen og giver ikke mulighed for nationale beslutninger.
            
            
               Det er ikke relevant at forklare, hvordan byrder af finansiel eller administrativ art, der pålægges Unionen, nationale regeringer, regionale og lokale myndigheder, erhvervsdrivende og borgere, begrænses mest muligt og står i rimeligt forhold til forslagets mål.
            
            
               •Valg af retsakt
            
            
               Foreslåede midler: en afgørelse.
            
            
               IUU-forordningen foreskriver ikke andre muligheder.
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Efterfølgende evalueringer/kvalitetskontrol af gældende lovgivning
            
            
               
                  Ikke relevant.
               
            
            
               •Høringer af interesserede parter
            
            
               
                  De interesserede parter, der er berørt af proceduren, har i overensstemmelse med IUU-forordningen haft mulighed for at forsvare deres interesser i forbindelse med undersøgelsen og dialogen. 
               
            
            
               •Indhentning og brug af ekspertbistand
            
            
               
                  Der har ikke været behov for ekstern ekspertbistand.
               
            
            
               •Konsekvensanalyse
            
            
               
                  Forslaget er et resultat af gennemførelsen af IUU-forordningen.
               
               
                  IUU-forordningen foreskriver ikke en generel konsekvensanalyse, men indeholder en udtømmende liste over de forhold, der skal vurderes. 
               
            
         
         
            
               •Målrettet regulering og forenkling
            
            
               
                  Ikke relevant. 
               
            
            
               •Grundlæggende rettigheder
            
            
               
                  Ikke relevant. 
               
               
                   4.
                        VIRKNINGER FOR BUDGETTET
               
               
                  Forslaget har ingen virkninger for Unionens budget.
               
            
            
               5.ANDRE FORHOLD
            
            
               •Planer for gennemførelsen og foranstaltninger til overvågning, evaluering og rapportering
            
            
               
                  Ikke relevant, eftersom forslaget træder i kraft dagen efter offentliggørelsen. 
               
            
            
               •Forklarende dokumenter (for direktiver)
            
            
               
                  Ikke relevant.
               
            
            
               •Nærmere redegørelse for de enkelte bestemmelser i forslaget
            
            
               
                  Forslaget tager sigte på at ændre den liste, som Rådet har opstillet over ikkesamarbejdende tredjelande for så vidt angår bekæmpelse af IUU-fiskeri, jf. bilaget til Rådets afgørelse 2014/170/EU.
               
            
            
               2016/0117 (NLE)
            
            
               Forslag til
            
            
               RÅDETS GENNEMFØRELSESAFGØRELSE
            
            
               om ændring af listen over ikkesamarbejdende tredjelande for så vidt angår bekæmpelse af IUU-fiskeri i henhold til forordning (EF) nr. 1005/2008 om en EF-ordning, der skal forebygge, afværge og standse ulovligt, urapporteret og ureguleret fiskeri 
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, 
            
            
               under henvisning til Rådets forordning (EF) nr. 1005/2008 om en EF-ordning, der skal forebygge, afværge og standse ulovligt, urapporteret og ureguleret fiskeri, om ændring af forordning (EØF) nr. 2847/93, (EF) nr. 1936/2001 og (EF) nr. 601/2004 og om ophævelse af forordning (EF) nr. 1093/94 og (EF) nr. 1447/1999
                  2
               , særlig artikel 34, stk.1,
            
         
         
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Ved forordning (EF) nr. 1005/2008 (IUU-forordningen) indføres der en EF-ordning, som skal forebygge, afværge og standse ulovligt, urapporteret og ureguleret fiskeri (IUU-fiskeri).
            
            
               (2)I IUU-forordningens kapitel VI fastlægges proceduren for identifikation af ikkesamarbejdende tredjelande, det fastsættes, hvilke foranstaltninger der kan træffes over for lande, der er identificeret som ikkesamarbejdende tredjelande, ligesom der fastsættes bestemmelser om opstilling af en liste over sådanne tredjelande, fjernelse fra listen, offentliggørelse af listen samt bestemmelser om hasteforanstaltninger.
            
            
               (3)Europa-Kommissionen ("Kommissionen") har i henhold til artikel 32 i IUU-forordningen ved afgørelse af 15. november 2012
                  3
                ("afgørelsen af 15. november 2012") meddelt otte tredjelande, at de eventuelt ville blive identificeret som tredjelande, som Kommissionen betragter som ikkesamarbejdende tredjelande. Den Demokratiske Socialistiske Republik Sri Lanka (i det følgende benævnt "Sri Lanka") var et af disse lande.
            
            
               (4)I afgørelsen af 15. november 2012 gjorde Kommissionen rede for de vigtigste kendsgerninger og overvejelser, der ligger bag en eventuel identifikation. 
            
            
               (5)I særskilte breve, også af 15. november 2012, meddelte Kommissionen de otte tredjelande, heriblandt Sri Lanka, at den overvejede muligheden af at identificere dem som ikkesamarbejdende tredjelande. 
            
            
               (6)Ved gennemførelsesafgørelse af 14. oktober 2014
                  4
                ("Kommissionens gennemførelsesafgørelse af 14. oktober 2014") identificerede Kommissionen Sri Lanka som et ikkesamarbejdende tredjeland for så vidt angår bekæmpelsen af IUU-fiskeri. Kommissionen begrundede i overensstemmelse med IUU-forordningen, hvorfor dette land efter dens opfattelse ikke opfylder de folkeretlige forpligtelser, det som flag-, havne-, kyst- eller afsætningsstat har til at træffe foranstaltninger til at forebygge, afværge og standse IUU-fiskeri.
            
            
               (7)I overensstemmelse med IUU-forordningens artikel 33 ændrede Rådet ved gennemførelsesafgørelse (EU) 2015/200 af 26. januar 2015
                  5
                ("Rådets gennemførelsesafgørelse af 26. januar 2015") listen over ikkesamarbejdende tredjelande, ved at tilføje Sri Lanka.
            
            
               (8)Efter ændringen af Rådets gennemførelsesafgørelse af 24. marts 2014 vedrørende listen over ikkesamarbejdende tredjelande for så vidt angår bekæmpelse af IUU-fiskeri, gav Kommissionen Sri Lanka mulighed for at fortsætte dialogen i overensstemmelse med IUU-forordningens indholdsmæssige og proceduremæssige krav. Kommissionen fortsatte med at indhente og efterprøve alle oplysninger, som den anså for nødvendige, herunder mundtlige og skriftlige bemærkninger, med sigte på at give alle identificerede lande mulighed for at afhjælpe den situation, der lå til grund for deres opførelse på listen, og for at træffe konkrete foranstaltninger til afhjælpning af de påviste mangler. Disse bestræbelser har resulteret i anerkendelsen af, at Sri Lanka har rettet op på situationen og truffet afhjælpende foranstaltninger.
            
            
               (9)I henhold til artikel 34, stk. 1, i forordning (EF) nr. 1005/2008 bør Rådet derfor ændre gennemførelsesafgørelsen af 24. marts 2014 ved at fjerne Sri Lanka fra listen over ikkesamarbejdende tredjelande.
            
            
               (10)Efter vedtagelsen af nærværende rådsafgørelse om fjernelse af Sri Lanka fra listen over ikkesamarbejdende tredjelande i overensstemmelse med artikel 34, stk. 1, i forordning (EF) nr. 1005/2008, er Kommissionens gennemførelsesafgørelse af 14. oktober 2014 om identifikation af Sri Lanka som et ikkesamarbejdende tredjeland ikke længere relevant.
            
            
               FJERNELSE AF SRI LANKA FRA LISTEN OVER IKKESAMARBEJDENDE TREDJELANDE
            
            
               (11)Efter vedtagelsen af gennemførelsesafgørelsen af 14. oktober 2014 og Rådets gennemførelsesafgørelse (EU) 2015/200 af 26. januar 2015 fortsatte Kommissionen sin dialog med Sri Lanka. Der er navnlig tegn på, at Sri Lanka har gennemført sine folkeretlige forpligtelser og har vedtaget passende retsregler for bekæmpelsen af IUU-fiskeri; landet har indført en passende og effektiv ordning for overvågning, kontrol og inspektion ved at indføre krav om logbøger til registrering af fangstdata, plus radiokaldesignaler for fiskerfartøjer og har udstyret hele højsøfiskerflåden med fartøjsovervågningssystemer (FOS); Sri Lanka har udarbejdet en afskrækkende sanktionsordning, ændret sin fiskerilovgivning og sikret korrekt gennemførelse af fangstattestsordningen. Sri Lanka har desuden uafbrudt bestræbt sig på at opfylde sine folkeretlige forpligtelser fuldt ud, herunder de forpligtelser, der følger af henstillinger og resolutioner vedtaget af de regionale fiskeriforvaltningsorganisationer (RFFO'er), som f.eks. havnestatskontrolforanstaltninger, og Sri Lanka har gennemført disse organisationers regler i sin lovgivning og har vedtaget sin egen nationale handlingsplan mod IUU-fiskeri, som er i overensstemmelse med De Forenede Nationers internationale handlingsplan for bekæmpelse af ulovligt, urapporteret og ureguleret fiskeri (IPOA-UN).
            
            
               (12)Kommissionen har analyseret den nuværende situation, når det gælder Sri Lankas overholdelse af sine folkeretlige forpligtelser som flag-, havne-, kyst- eller afsætningsstat, sammenholdt med konklusionerne i afgørelsen af 15. november 2012, gennemførelsesafgørelsen af 14. oktober 2014 og Rådets gennemførelsesafgørelse af 26. januar 2015 og med de relevante oplysninger fra Sri Lanka.  Den har ligeledes set nærmere på de foranstaltninger, der er truffet for at afhjælpe situationen samt de garantier, som de kompetente myndigheder i Sri Lanka har givet. 
            
            
               (13)Kommissionen har på grundlag af ovennævnte konkluderet, at Sri Lanka som følge af de foranstaltninger, landet har truffet, nu opfylder sine folkeretlige forpligtelser som flagstat, navnlig i lyset af artikel 94, 117 og 118 i De Forenede Nationers havretskonvention (UNCLOS) og artikel 18, 19, 20 og 23 i De Forenede Nationers aftale om fiskebestande (UNFSA). Kommissionen konkluderer derfor, at de oplysninger, som Sri Lanka har forelagt, påviser, at den situation, der berettigede til opførelsen af landet på listen, er blevet afhjulpet, og at landet har truffet konkrete foranstaltninger til at opnå en varig forbedring af situationen. 
            
            
               (14)På den baggrund og i overensstemmelse med IUU-forordningens artikel 34, stk. 1, konkluderer Rådet, at Sri Lanka bør fjernes fra listen over ikkesamarbejdende tredjelande. 
            
            
               (15)Rådets afgørelse er ikke til hinder for, at Rådet eller Kommissionen eventuelt efterfølgende træffer foranstaltninger i overensstemmelse med IUU-forordningens kapitel VI, hvis faktuelle forhold skulle vise, at Sri Lanka ikke opfylder de forpligtelser, landet som flag-, havne-, kyst- eller afsætningsstat har i henhold til folkeretten til at træffe foranstaltninger til at forebygge, afværge og standse IUU-fiskeri.
            
            
               (16)I lyset af de skadelige virkninger, som opførelse på listen over ikkesamarbejdende tredjelande har, bør Sri Lanka med øjeblikkelig virkning fjernes fra listen over ikkesamarbejdende tredjelande — 
            
            
               VEDTAGET DENNE AFGØRELSE: 
            
         
         
            
               Artikel 1
            
            
               Bilaget til afgørelse 2014/170/EU erstattes af bilaget til nærværende afgørelse.
            
            
               Artikel 2
            
            
               Denne afgørelse træder i kraft dagen efter offentliggørelsen i Den Europæiske Unions Tidende.
            
            
               Udfærdiget i Bruxelles, den .
            
            
               
                     På Rådets vegne
               
               
                     Formand
               
               
            
         
         
            
                  
                     (1)
                  EUT L 286 af 29.10 2008, s. 1.
               
               
                  
                     (2)
                  EUT L 286 af 29.10 2008, s. 1.
               
               
                  
                     (3)
                  Kommissionens afgørelse af 15. november 2012 om underretning af de tredjelande, som efter Kommissionens opfattelse muligvis kan identificeres som ikkesamarbejdende tredjelande i henhold til Rådets forordning (EF) nr. 1005/2008 om en EF-ordning, der skal forebygge, afværge og standse ulovligt, urapporteret og ureguleret fiskeri
                     EUT C 354 af 17.11 2012, s. 1.
               
               
                  
                     (4)
                  Kommissionens gennemførelsesafgørelse af 14. oktober 2014 om identifikation af et tredjeland, som Kommissionen betragter som et ikkesamarbejdende tredjeland i henhold til Rådets forordning (EF) nr. 1005/2008 om en EF-ordning, der skal forebygge, afværge og standse ulovligt, urapporteret og ureguleret fiskeri (EUT L 297 af 15.10.2014, s. 13).
               
               
                  
                     (5)
                  Rådets gennemførelsesafgørelse (EU) 2015/200 af 26. januar 2015 om ændring af gennemførelsesafgørelse 2014/170/EU om en liste over ikkesamarbejdende tredjelande for så vidt angår bekæmpelse af IUU-fiskeri i henhold til forordning (EF) nr. 1005/2008 om en EF-ordning, der skal forebygge, afværge og standse ulovligt, urapporteret og ureguleret fiskeri, for så vidt angår Sri Lanka.
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 21.4.2016
            COM(2016) 225 final
            BILAG
            Liste over ikkesamarbejdende tredjelande for så vidt angår bekæmpelse af ulovligt, urapporteret og ureguleret (IUU-)fiskeri 
            til
            Forslag til RÅDETS GENNEMFØRELSESAFGØRELSE
            om ændring af listen over ikkesamarbejdende tredjelande for så vidt angår bekæmpelse af IUU-fiskeri i henhold til forordning (EF) nr. 1005/2008 om en EF-ordning, der skal forebygge, afværge og standse ulovligt, urapporteret og ureguleret fiskeri
            
               
         
         
            
               BILAG
               
            
               Liste over ikkesamarbejdende tredjelande for så vidt angår bekæmpelse af ulovligt, urapporteret og ureguleret (IUU-)fiskeri 
            
            
               til
            
            
               Forslag til RÅDETS GENNEMFØRELSESAFGØRELSE
            
            
               om ændring af listen over ikkesamarbejdende tredjelande for så vidt angår bekæmpelse af IUU-fiskeri i henhold til forordning (EF) nr. 1005/2008 om en EF-ordning, der skal forebygge, afværge og standse ulovligt, urapporteret og ureguleret fiskeri
            
            
                
            
            
                
            
            
                
            
            
            
                
            
            
                
            
            
                
            
            
            
               Kongeriget Cambodja
            
            
               Republikken Guinea